المحرر (کتاب)

المحرر فی فقہ امام شافعی امام فقیہ ابو القاسم الرافعی القزوینی الشافعی (وفات: 623ھ / 1226ء) کی تصنیف "المحرر" فقہ شافعی کی بنیادی اور مستند کتابوں میں شمار ہوتی ہے۔ یہ ایک معروف اور معتبر کتاب ہے جو شافعی علما کے ہاں قدر و منزلت رکھتی ہے اور اس کی اہمیت اس کے مؤلف کے عظیم مقام کی وجہ سے ہے۔ امام رافعی، امام نووی کے ساتھ، "الشیخان" (دو بڑے شافعی ائمہ) میں سے ایک شمار کیے جاتے ہیں۔

انہی دونوں بزرگوں کو فقہ شافعی کی تدوین، تحقیق اور تنقیح کا سہرا جاتا ہے۔ ان کے بعد آنے والے تمام شافعی فقہا انہی پر اعتماد کرتے ہیں اور فتویٰ و اعتماد انہی کی آراء پر ہوتا ہے۔ "کتاب المحرر" امام نووی کی مشہور کتاب "منہاج" کی بنیاد ہے، جو شافعی فقہ میں عام طور پر فتوے کے لیے معیار سمجھی جاتی ہے۔مقدمة كتاب المحرر، أبو القاسم الرافعي، ص57
 کتاب کی اصل 

علمائے متاخرین کے مابین "المحرر" کی اصل کے بارے میں اختلاف ہے کہ آیا یہ ایک مستقل کتاب ہے یا کسی اور کتاب کا خلاصہ۔ اس بارے میں مختلف اقوال ہیں:
 . بعض کا کہنا ہے کہ یہ ایک مستقل تصنیف ہے اور کسی کتاب کا خلاصہ نہیں۔
 . بعض نے کہا کہ یہ امام غزالی کی "الوجیز" کا خلاصہ ہے۔
 . اور بعض نے کہا کہ یہ امام غزالی کی "الخلاصة" کا خلاصہ ہے۔
تاہم بعض محققین نے پہلے قول کو ترجیح دی ہے، کیونکہ نہ تو امام رافعی نے اپنی کتاب کی مقدمہ یا کسی اور جگہ یہ ذکر کیا ہے کہ انھوں نے اسے کسی اور کتاب سے خلاصہ کیا ہے اور نہ اس کتاب کا اختصار کرنے والوں (جیسے امام نووی) نے ایسا کوئی اشارہ دیا ہے۔
 کتاب کی اہمیت 

علامہ حاجی خلیفہ نے اپنی کتاب کشف الظنون میں اس کتاب کی اہمیت بیان کرتے ہوئے لکھا ہے:

 اسی طرح اس کتاب کی شرح شرف الدین علی الشیرازی (وفات: 907ھ) نے بھی لکھی اور شیخ ابن ہدایت اللہ ابوبکر نے اپنی کتاب الوضوح میں اس کی شرح کی۔
تاج الدین محمود بن محمد الأصفہیدی الکرماني نے اس کا اختصار کیا جس کا نام رکھا: الإيجاز۔ یہ کتاب فوائد سے بھرپور ہے، جس میں المحرر کا پورا مواد اور کئی لطیف اضافے اور عمدہ نکات شامل ہیں۔ وہ 807ھ میں وفات پا گئے۔
علاء الدین علی بن محمد الناجی نے بھی اس کا اختصار کیا، ان کا انتقال 714ھ کے قریب ہوا۔
امام محیی الدین یحیی بن شرف النووی نے بھی اس کا اختصار کیا جسے انھوں نے المنهاج کا نام دیا۔"حاجي خليفة (1941)، كشف الظنون عن أسامي الكتب والفنون، بيروت: دار إحياء التراث العربي، ج. 2، ص. 1612مقدمة كتاب المحرر، أبو القاسم الرافعي، ص59

 حوالہ جات 

زمرہ:شافعی فقہ کی کتابیں